ฟิลิปปา แลงลีย์

**ฟิลิปปา เจย์น แลงลีย์**  (; เกิด 29 มิถุนายน ค.ศ. 1962) เป็นนักเขียนชาวบริติช ผู้อำนวยการสร้างภาพยนตร์ และนักปฏิเสธพระเกียรติศักดิ์อันเสื่อมทรามหลังสิ้นพระชนม์ของพระเจ้าริชาร์ดที่ 3 ที่เป็นที่รู้จักจากบทบาทของเธอในการค้นพบและการขุดหลุมฝังพระศพของพระเจ้าริชาร์ดที่ 3 ใน ค.ศ. 2012 ในฐานะส่วนหนึ่งของโครงการ *ลุกกิงฟอร์ริชาร์ด* ซึ่งทำให้เธอได้รับเครื่องราชอิสริยาภรณ์ MBE แลงลีย์เขียนหนังสือและปรากฏตัวในสารคดีความยาวเท่าภาพยนตร์เกี่ยวกับการค้นหาพระเจ้าริชาร์ดที่ 3 บทบาทการค้นหาของเธอยังปรากฏในภาพยนตร์เรื่อง *[[กษัตริย์ที่สาบสูญ]]* ใน ค.ศ. 2022 อีกด้วย

## ชีวิตช่วงต้น
แลงลีย์เกิดที่บริติชเคนยาและตอนสองขวบเธอย้ายไปกับพ่อแม่ที่แบล็กเวลล์ ในดาร์ลิงตัน ประเทศอังกฤษ ที่ดาร์ลิงตัน เธอเข้าเรียนใน Hummersknott School และ Queen Elizabeth Sixth Form College และเริ่มต้นอาชีพในด้านการตลาด และในที่สุดก็มาตั้งรกรากที่เอดินบะระ

## โครงการ''ลุกกิงฟอร์ริชาร์ด''

ความสนใจในพระเจ้าริชาร์ดที่ 3 ของแลงลีย์เริ่มขึ้นใน ค.ศ. 1998 เมื่อเธออ่านพระประวัติของพระองค์ที่เขียนโดยของพอล เมอร์เรย์ เคนดัลล์ นักประวัติศาสตร์ชาวอเมริกัน โดยแลงลีย์กล่าวว่า: "... มันทำให้ฉันทึ่งไปเลย ฉันคิดว่านี่คือบุรุษที่เรื่องราวแท้จริงของพระองค์ไม่เคยถูกบอกเล่าบนหน้าจอ ไม่เคยเลย" แลงลีย์ได้รับการวินิจฉัยว่าเป็น myalgic encephalomyelitis (ME) และออกจากงานการตลาดเพื่อมาเขียนบทภาพยนตร์เกี่ยวกับพระเจ้าริชาร์ดที่ 3 ซึ่งสอดคล้องกับนักประวัติศาสตร์อย่างเคนดัลล์มากกว่า แลงลีย์ก่อตั้งสมาคมริชาร์ดที่ 3 สาขาสกอตแลนด์ ในเดือนพฤษภาคม ค.ศ. 2004 เธอได้เยี่ยมชมสถานที่ต่าง ๆ ที่เกี่ยวข้องกับพระเจ้าริชาร์ดที่ 3 ในเมืองเลสเตอร์ รวมถึงลานจอดรถสามแห่งที่ระบุใน ค.ศ. 1975 ว่าเป็นสถานที่ฝังพระศพที่เป็นไปได้  แลงลีย์เดินเข้าไปในลานจอดรถของหน่วยงานบริการสังคม และเมื่อถึงปลายทางด้านเหนือ เธอรู้สึกถึง "ความรู้สึกประหลาด" เข้าครอบงำ เธอพูดว่า "ฉันรู้จากภายในจิตใจของฉันว่าร่างของริชาร์ดนอนอยู่ที่นั่น" ใน ค.ศ. 2005 เมื่อเขียนร่างแรกเสร็จแล้ว เธอกลับไปที่ลานจอดรถและรู้สึกเหมือนเดิม เมื่อเธอมองลงไป พบว่ามีคนเขียนตัว "R" ไว้เหนือพื้นที่ว่างนั้น เธอเล่าว่า "มันบอกฉันทุกอย่างที่ฉันจำเป็นต้องรู้"

ใน ค.ศ. 2005 แลงลีย์ได้ร่วมงานกับ ดร.จอห์น แอชดาวน์-ฮิลล์ผู้ติดตามดีเอ็นเอของไมโทคอนเดรียของพระเจ้าริชาร์ดไปจนถึงพระประยูรญาติที่ยังมีชีวิตอยู่ในแคนาดา ทำให้สามารถระบุซากพระศพได้ การขุดค้นใน ค.ศ. 2007 ประสบความล้มเหลวในการหา Greyfriars ซึ่งเป็นสถานที่ฝังพระศพที่เป็นไปได้ กระตุ้นให้แลงลีย์ แอชดาวน์-ฮิลล์ และแอนเนตต์ คาร์สันที่ทำการค้นคว้าอย่างอิสระจากกัน ทำการวิจัยเพิ่มเติม โดยจำกัดตำแหน่งของ Greyfriars ให้แคบลงเหลือเพียงที่จอดรถของหน่วยงานบริการสังคม ในเดือนกุมภาพันธ์ ค.ศ. 2009 ที่แครมันด์อินน์ในเอดินบะระ แลงลีย์ได้จัดตั้งโครงการ*ลุกกิงฟอร์ริชาร์ด*เพื่อขุดค้นที่จอดรถ ร่วมกับ ดร. เดวิด และเวนดี จอห์นสัน และต่อมาแอชดาวน์-ฮิลล์ และคาร์สัน และ ดร. ฟิล สโตน ประธานสมาคมริชาร์ดที่ 3 เข้าร่วมด้วย

ในช่วงปลาย ค.ศ. 2010 แลงลีย์ได้รับการสนับสนุนจากชีลา ล็อก ประธานเจ้าหน้าที่บริหารสภานครเลสเตอร์ (LCC) ให้ขุดค้นและสร้างสารคดีโทรทัศน์ เพื่อส่งเสริมความสัมพันธ์ระหว่างเลสเตอร์กับพระเจ้าริชาร์ดที่ 3 หากพบพระศพใดในบริเวณนั้น ก็จะนำไปฝังไว้ในอาสนวิหารเลสเตอร์ ทาง LCC จะไม่ให้เงินทุนโดยตรง แต่ในฐานะเจ้าของที่จอดรถ ทางสภาสามารถอนุมัติและอนุญาตให้มีการขุดค้น และแนะนำแลงลีย์ให้กับผู้สนับสนุนระดับรัฐในท้องถิ่น โดยเฉพาะอย่างยิ่ง Leicestershire Promotions แลงลีย์ได้ทำสัญญากับบริการโบราณคดีแห่งมหาวิทยาลัยเลสเตอร์ (ULAS) เพื่อดำเนินการขุดค้น ในเดือนสิงหาคม ค.ศ. 2011 ผลการตรวจสอบด้วยเรดาร์ตรวจจับใต้ดินที่ให้ผลไม่ชัดเจนนำไปสู่การถอนการสนับสนุน แลงลีย์นำการระดมทุนออนไลน์ไปยังสมาชิกสมาคมริชาร์ดที่ 3 ทั่วโลก ซึ่งได้บริจาคเงินสมทบ 17,367 ปอนด์จากจนครบต้นทุน 32,867 ปอนด์สำหรับการขุดค้นที่ใช้เวลา 2 สัปดาห์ เมื่อวันที่ 25 สิงหาคม ค.ศ. 2012 สามวันหลังจากวันครบรอบ 527 ปีการสวรรคตของริชาร์ดที่ 3 ULAS ได้เริ่มการขุดค้นและขุดคูแรกเหนือเครื่องหมาย "R" และหลังจากนั้นไม่กี่ชั่วโมง ก็ค้นพบโครงกระดูกที่ได้รับการยืนยันในภายหลังว่าเป็นพระศพของพระเจ้าริชาร์ดที่ 3

## ชีวิตส่วนตัว

ก่อนการค้นพบพระศพฯ แพทย์ได้วินิจฉัยแลงลีย์ว่ามีอาการล้าเรื้อรัง ซึ่งหมายความว่าเธอต้องใช้เวลาหลายวันในการสะสมการนอน ก่อนที่จะเดินทางไปเมืองเลสเตอร์เพื่อสืบหาสถานที่เก็บพระศพของริชาร์ดที่ 3  

เธอสมรสกับจอห์น แลงลีย์ แต่ภายหลังแยกทางกัน ทั้งคู่มีลูกชายสองคน ใน ค.ศ. 2022 สตีฟ คูแกน ผู้รับบทเป็นจอห์น แลงลีย์ใน *กษัตริย์ที่สาบสูญ* กล่าวว่า "... ทั้งคู่มีความสัมพันธ์ที่น่าสนใจมากเพราะทั้งสองไม่ได้แต่งงานกันแล้ว แต่ทั้งสองยังคงรักกันและยังคงอยู่ในชีวิตของกันและกัน" และ "ผมไม่เคยเห็นความสัมพันธ์เช่นนั้นปรากฏบนหน้าจอมาก่อนเลย ... และผมต้องการแสดงให้เห็นแบบนั้น"

## บรรณานุกรม
* 
* 
*
* 
*

*

## หมายเหตุ

## อ้างอิง

## แหล่งข้อมูลอื่น
*
*
*''Looking for Richard'' Search Team, Richard III Society (2022)
*VIDEO: The King's Grave, interview with authors Philippa Langley and Michael Jones, Hodder & Stoughton (September 2013)

หมวดหมู่:พระเจ้าริชาร์ดที่ 3 แห่งอังกฤษ
หมวดหมู่:บุคคลที่ได้รับเครื่องราชอิสริยาภรณ์จักรวรรดิบริติช
หมวดหมู่:นักเขียนจากดาร์ลิงตัน
หมวดหมู่:ผู้ผลิตภาพยนตร์หญิงชาวบริติช